
Text rozhodnutia
Súd: Krajský súd Bratislava Spisová značka: 2To/89/2018 Identifikačné číslo súdneho spisu: 1117010053 Dátum vydania rozhodnutia: 04. 10. 2018 Meno a priezvisko sudcu, VSÚ: JUDr. Peter Štift ECLI: ECLI:SK:KSBA:2018:1117010053.1 Uznesenie Krajský súd v Bratislave v senáte zloženom z predsedu senátu JUDr. Petra Štifta a členov senátu Mgr. Marcely Kosovej a JUDr. Michala Valenta v trestnej veci obžalovaného V.. V. H., stíhaného pre pokračovací prečin marenia výkonu úradného rozhodnutia podľa § 348 ods. 1 písm. g) Trestného zákona, o odvolaní obžalovaného proti rozsudku Okresného súdu Bratislava I č.k. 3T/4/2017-221 zo dňa 10.5.2018, na neverejnom zasadnutí konanom v Bratislave dňa 4.10.2018 takto r o z h o d o l : Podľa § 320 ods. 1 písm. c) Trestného poriadku z r u š u j e sa napadnutý rozsudok v celom rozsahu a s použitím § 281 ods. 1 Trestného poriadku a § 9 ods. 1 písm. d) Trestného poriadku sa z a s t a v u j e trestné stíhanie obžalovaného V.. V. H., nar. XX.X.XXXX v H., trvale bytom H. - G. I., trestne stíhaného podľa obžaloby Okresnej prokuratúry Bratislava I č.k. 3 Pv 222/16/1101-16 zo dňa 23.1.2017 pre pokračovací prečin marenia výkonu úradného rozhodnutia podľa § 348 ods. 1 písm. g) Trestného zákona na skutkovom základe, že dňa 20.2.2016 v čase od 19.10 hod. do 20.05 hod. v H. na ulici Y. číslo XX maril výkon rozhodnutia policajného orgánu vydaného podľa osobitného predpisu tak, že napriek tomu, že si dňa 20.2.2016 v čase o 16.35 hod. prevzal rozhodnutie vydané príslušníkom Okresného riaditeľstva Policajného zboru Bratislava I pod číslom ORP-214/1-VYS-B1-2016 o vykázaní jeho osoby zo spoločného obydlia podľa § 27a odsek 1 zákona č. 171/1993 Z. z. o Policajnom zbore v znení neskorších predpisov, vzťahujúce sa na priestor domu v Bratislave na Y. ulici číslo XX, toto nerešpektoval, v danom obydlí sa aj naďalej zdržiaval a odmietal ho dobrovoľne opustiť a následne dňa 21.2.2016 v čase o približne 09.15 hod. v H. na ulici Y. číslo XX maril výkon rozhodnutia policajného orgánu vydaného podľa osobitného predpisu tak, že napriek tomu, že si dňa 20.02.2016 v čase o 16.35 hod. prevzal rozhodnutie vydané príslušníkom Okresného riaditeľstva Policajného zboru Bratislava I pod číslom ORP-214/1-VYS-B1-2016 o vykázaní jeho osoby zo spoločného obydlia podľa § 27a odsek 1 zákona č. 171/1993 Z. z. o Policajnom zbore v znení neskorších predpisov, vzťahujúce sa na priestor domu v H. na Y. ulici číslo XX, toto nerešpektoval, v danom obydlí sa aj naďalej zdržiaval a odmietal ho dobrovoľne opustiť, pretože obžalovaný zomrel. o d ô v o d n e n i e : Rozsudkom Okresného súdu Bratislava I č.k. 3T/4/2017-221 zo dňa 10.5.2018 bol obžalovaný V.. V. H. podľa § 285 písm. b) Trestného poriadku z dôvodu, že skutok nie je trestným činom, oslobodený spod obžaloby Okresnej prokuratúry Bratislava I č.k. 3Pv 222/16/1101-16 zo dňa 23.1.2017 pre prečin marenia výkonu úradného rozhodnutia podľa § 348 ods. 1 písm. g) Trestného zákona na skutkovom základe v ňom uvedenom (ktorý je zhodný s vymedzením skutku uvedeným vo výroku tohto rozhodnutia). Proti rozsudku v lehote ustanovenej v § 309 ods. 1 Trestného poriadku podal odvolanie obžalovaný V.. V. H. priamo na hlavnom pojednávaní po vyhlásení rozsudku, ktoré zdôvodnil prostredníctvom obhajcu N.. I. N. písomným podaním doručeným na prvostupňový súd dňa 1.8.2018. Vzhľadom na spôsob rozhodnutia odvolacieho súdu je irelevantným bližšie v tomto rozhodnutí uvádzať dôvody podaného odvolania, keďže tieto nemohli žiadnym spôsobom zmeniť rozhodnutie odvolacieho súdu (vzhľadom k zisteniu odvolacieho súdu, že obžalovaný zomrel). Spis bol predložený prvostupňovým súdom na rozhodnutie o odvolaní dňa 21.8.2018. Odvolacím súdom bol po doručení spisu určený termín verejného zasadnutia na rozhodnutie o odvolaní na 18.10.2018 o 10.00 hod. Následne pri lustrácii obžalovaného v Registri obyvateľov bolo zistené, že obžalovaný V.. V. H. zomrel. Na základe toho si odvolací súd vyžiadal úmrtný list ohľadom obžalovaného, ktorý mu bol doručený Matričným úradom mesta Y. dňa 27.9.2018 a podľa ktorého obžalovaný V.. V. H. zomrel dňa 1.8.2018 v Y.. Podľa § 320 ods. 1 písm. c) Trestného poriadku odvolací súd napadnutý rozsudok zruší a trestné stíhanie zastaví, ak zistí, že je tu niektorá z okolností, ktoré by odôvodňovali zastavenie trestného stíhania súdom prvého stupňa podľa § 281 ods. 1 <aspi://module='ASPI'&link='301/2005%20Z.z.%2523281'&ucin-k-dni='30.12.9999'> alebo <aspi:// module='ASPI'&link='301/2005%20Z.z.%2523281'&ucin-k-dni='30.12.9999'>. Podľa § 281 ods. 1 Trestného poriadku súd zastaví trestné stíhanie, ak na hlavnom pojednávaní zistí, že je tu niektorá z okolností uvedených v § 9 ods. 1. Podľa § 9 ods. 1 písm. d) Trestného poriadku trestné stíhanie nemožno začať, a ak bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. Keďže odvolací súd zistil, že obžalovaný zomrel, bolo nutné, bez ohľadu na dôvody uvádzané v podanom odvolaní, podľa § 320 ods. 1 písm. c) Trestného poriadku napadnutý rozsudok zrušiť a zároveň s použitím § 9 ods. 1 písm. d) Trestného poriadku trestné stíhanie obžalovaného zastaviť, pretože trestné stíhanie nie je možné viesť proti zomrelej osobe. Poučenie: Proti tomuto rozhodnutiu nie je prípustný riadny opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1117010053.1 (dáta aktuálne k 10. 11. 2026). Záväzné je znenie zverejnené súdom.




